Dushanbedan Toshkentga birinchi aviareys 10-fevralda amalga oshiriladi

1992-yildan beri birinchi marta O‘zbekiston va Tojikiston o‘rtasidagi aviaqatnov qayta tiklanadi. “Novosti Uzbekistana”ning yozishicha, 10-fevral kuni Tojikistonning Somon Air aviakompaniyasi “Dushanbe — Toshkent” yo‘nalishi bo‘ylab sinov reysini amalga oshirishi kutilmoqda.

Aviakompaniya 20-fevraldan boshlab muntazam qatnovlarni yo‘lga qo‘ymoqchi. Qishki mavsum yakuniga qadar reyslar haftasi bir marta — dushanba kuni amalga oshiriladi.
Yozgi parvozlar jadvalida haftalik reyslar soni bittaga ko‘payib, dushanbadan tashqari, payshanba kuni ham qatnov amalga oshiriladi. Dushanbedan Toshkentgacha parvoz vaqti 45 daqiqani tashkil etadi.
“O‘zbekiston havo yo‘llari” milliy aviakompaniyasi bosh direktori Valeriy Tyanning so‘zlariga ko‘ra, O‘zbekiston va Tojikiston o‘rtasidagi reyslar masalasi bo‘yicha hukumatlararo kelishuv to‘liq ishlab chiqilgan va imzoga tayyor.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’” (@toshqindaryo)ga obuna bo‘lib, yangiliklardan ovozli ko‘rinishda bahramand bo‘lishingiz mumkin.